Väga huvitav Sten. Tekitab erinevaid mõtteid.  Üldises plaanis mul on tunne, et ettepanekud on ehad ja konkreetsed aga ainult riigi tulusid (vähemalt algselt) vähendavad. Juurde oleks vaja Eesti riigiisadele tõenäoliselt seletada, et kuidas kõik see tulude vähendamine ka rahaliselt ennast ära tasub. Kui palju ettevõtjaid peaks oma ettevõtteid siin looma, et samasugune maksutulu tuleks Eestile jne…  Teiseks on puudu minu arust pikas perspektiivis kõige tähtsama teema käsitlemine. Teema, mida Eestis küll räägitakse aga sisuliselt ikka liiga  vähe toetatakse ning sisuliselt arutatakse (tõenäolsielt teadmiste puudumise tõttu ja teema pikaajalisuse tõttu). Kuidas viia Eesti haridus (eriti kõrgharidus) maailmatasemele? Praegusel juhul võib-olla et teadust saab Eestis täitsa edukalt teatud valdkondades teha aga omades pooleaastast kogemust TTÜst, siis saan aru kui nõrk on õpetamine Eesti ülikoolides võrreldes kasvõi SSE Riiaga (ei hakka võrdlema Columbia või Berkeleyga, msi epaksid eeskujuks olema)  Aga siis konkreetsetest ideedest:  Sotsiaalmaksu piirmäära punktide puhul on natuke selgusetu, kas üritatakse öelda, et tööandjal või töövõtjal tekib eelis. Teoreetiliselt võib öelda, et kõigil kuna palgafond on väiksem aga minu mäletamist mööda on see üks teemasid, kus majanduses on päris häid uuringuid. Ehk kuidas kanduvad maksusoodustused üle tööandjatele ja võtjatele. Kes reaalselt sellest kasu ikka saab…  Samasugune mõningane segadus tekib noorte töötajate tulumaksust vabastamise osas… Kellele see soodustus siis kasulikuks osutuma peab.  Punkti 3 juures on millegipärast ära unustatud doktoriõppe vabastamine erisoodustusmaksust. Ka see on äärmiselt tähtis.  Väga huvitav lugemine ja tervitatavalt konkreetsed ideed igal juhul.